《药洲》
清代·吴兰修

霸王忽欲求长生，磊石湖上为蓬瀛。尽种琼芝与瑶草，氤氲花药春冥冥。

珠阑四面香为幄，炉火自青湖水绿。昼长时唤美人来，曼声细度游仙曲。

胡子衣轻爱六铢，紫霞冉冉吹罗襦。却将尘事劳仙姥，从此官家称大夫。

阿谁膝上能多记，特敕琼仙领外事。六宫内使皆天人，免死还闻拜恩赐。

忽报西头起阵云，干城全倚郭监军。可怜烽火连宫禁，犹自梅檀吁鬼神。

浮家几日劳装束，说与仙人应痛哭。刘郎下马作降王，乐范乘舟学徐福。

作者简介：吴兰修（清）（约公元一八二一年前后在世）字石华，广东嘉应州（今梅州）人。生卒年均不详，就读于粤秀书院，约清宣宗道光初前后在世。嘉庆十三年（公元一八o八年）举人，官信宜训导。生平枕经葄史，嘉庆戊辰举人，官至训导(从八品)，有诗文名。构书巢于粤秀书院，藏书数万卷，颜其室曰守经堂，四十三任粤秀书院院监。自称经学博士。兰修所著有《荔村吟》、《草桐华阁词》，及《南汉纪》五卷，《端溪研史》三卷等，均《清史列传》并传于世。